Document ID: /roh_data/filtered/Billingualer_Corpus_interleaved-de-rm.jsonl.gz/1838

This is a text translated from German to Rumantsch Grischun.
Regierung ernennt neuen Polizeikommandanten

Die Bündner Regierung hat den 50-jährigen Beat Eberle zum neuen Polizeikommandanten gewählt. Er wird die Führung der Kantonspolizei Graubünden am 1. Januar 2011 übernehmen.

Beat Eberle, wohnhaft in Flumserberg-Saxli, ist von der Regierung zum neuen Kommandanten der Kantonspolizei Graubünden bestimmt worden. Der 1960 geborene Eberle erwarb nach dem Studium der Rechte in St. Gallen und Bern das Rechtsanwaltspatent. Später arbeitete er unter anderem als Polizeioffizier bei der Kantonspolizei Schwyz, von 1997 bis 2000 als Stabs- und Kripochef, von 2000 bis 2002 als Kommandant ad interim. Seit 2007 ist der Berufsmilitär und Oberst im Generalstab als Kommandant des Kompetenzzentrums für Friedensfördernde Einsätze (SWISSINT) tätig. Zuvor hatte er das Kommando der SWISSCOY in Kosovo inne, diente als Militärattaché in Schweden und kommandierte die territoriale Militärpolizei.

Eberle tritt die Nachfolge des am 26. Januar 2010 verstorbenen langjährigen Polizeikommandanten Dr. Markus Reinhardt an. Er wird seine neue Funktion am 1. Januar 2011 übernehmen. Dem Polizeikommandanten obliegt die Verantwortung für die Führung der Kantonspolizei mit ihren über 400 Mitarbeiterinnen und Mitarbeitern.

Auskunftsperson:

Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

Gremium: Regierung

Quelle: dt Standeskanzlei Graubünden

Beat Eberle, neuer Kommandant der Kantonspolizei Graubünden.

15.09.2010
La regenza nominescha il nov cumandant da polizia

La regenza grischuna ha tschernì Beat Eberle da 50 onns sco nov cumandant da polizia. El vegn a surpigliar il commando da la polizia chantunala dal Grischun il 1. da schaner 2011.

Beat Eberle, domicilià a Flumserberg-Saxli, è vegnì nominà da la regenza sco nov cumandant da la polizia chantunala dal Grischun. Eberle, annada 1960, ha s'acquistà la patenta d'advocat suenter il studi da giurisprudenza a Son Gagl ed a Berna. Alura ha el lavurà tranter auter sco uffizier da polizia tar la polizia chantunala da Sviz, da 1997 fin 2000 sco schef dal stab e da la polizia criminala, da 2000 fin 2002 sco cumandant ad interim. Dapi 2007 lavura il militar professiunal e colonel en il stab general sco cumandant dal center da cumpetenza per engaschaments da promoziun da la pasch a l'exteriur (SWISSINT). Avant era el cumandant da la SWISSCOY en il Cosovo, ha servì sco adet militar en Svezia ed ha cumandà la polizia militara territoriala.

Eberle è il successur dal cumandant da polizia da blers onns, dr. Markus Reinhardt, ch'è mort ils 26 da schaner 2010. El vegn a surpigliar sia funcziun il 1. da schaner 2011. Il cumandant da polizia ha la responsabladad da manar la polizia chantunala grischuna cun sias passa 400 collavuraturas e collavuraturs.

Infurmaziuns:

cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

Beat Eberle, il nov cumandant da la polizia chantunala dal Grischun.

15.09.2010